ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԱԿԱՅԻ ՆԱԽԱՐԱՐԻ 2013 ԹՎԱԿԱՆԻ ՍԵՊՏԵՄԲԵՐԻ 19-Ի 874-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ՏՆՏԵՍԱԿԱՆ ԶԱՐԳԱՑՄԱՆ ԵՎ ՆԵՐԴՐՈՒՄՆԵՐԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ

1. **Իրավական ակտի անհրաժեշտությունը**

Նախագծի ընդունումը պայմանավորված է ՀՀ էկոնոմիկայի նախարարի N874-Ն հրամանով հաստատված «Տնտեսական գործունեության տեսակների» դասակարգչի (այսուհետ՝ Դասակարգիչ 2013 թվականին ընդունումից մինչ օրս տնտեսական զարգացմանը զուգընթաց ի հայտ եկած նոր տնտեսական գործունեության տեսակների դասակագչում ներառման, ինչպես նաև կիրառման ընթացքում ի հայտ եկած բացթողումների շտկման անհրաժեշտությամբ: Դասակարգչի փոփոխությունները, որոնք իրականացվել են բացառապես ազգային 5-րդ նիշի մակարդակով, միտված են Դասակարգչի կատարելագործմանը, ինչպես նաև ազգային տնտեսության առանձնահատկություններն առավել լիարժեք արտահայտմանը:

1. **Ընթացիկ իրավիճակը և խնդիրները**

Դասկարգիչը ներառված է Հայաստանի Հանրապետության տեխնիկատնտեսական և սոցիալական տեղեկատվական դասակարգման և կոդավորման միասնական համակարգի կազմի մեջ: Դասակարգչով սահմանվում են ՀՀ տնտեսական գործունեության տեսակների անվանումները՝ համապատասխան կոդերով, որոնք կառուցված են հնգաստիճան դասակարգման սկզբունքով:

1. **Տվյալ բնագավառում իրականացվող քաղաքականությունը**

Տվյալ բնագավառում իրականացվող քաղաքականությունը միտված է «Տնտեսական գործունեության տեսակների» դասակարգչի ազգային 5-րդ նիշի մակարդակն ազգային տնտեսության առանձնահատկություններին և արդի գործունեության տեսակներին լիարժեք համապատասխանեցնելուն:

1. **Կարգավորման նպատակը և բնույթը**

Կարգավորման նպատակն է «Տնտեսական գործունեության տեսակների» դասակարգչն առավել ներդաշնակեցնել ՀՀ տնտեսությանը և օրենսդրությանը:

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ վիճակագրական կոմիտեի կողմից:

1. **Ակնկալվող արդյունքը**

Նախագծի ընդունման արդյունքում ակնկալվում է ստանալ ազգային տնտեսության առանձնահատկություններին առավել համահունչ գործունեության տեսակների դասակարգման համակարգ:

1. **Այլ տեղեկություններ**

-